# Verónica Sánchez Calderón

Verónica Sánchez Calderón (Sevilla, 1 de juliol de 1977) és una actriu espanyola de cinema i de televisió que es va fer coneguda gràcies al personatge d'Eva en la sèrie Los Serrano.

## Biografia

Va estudiar Art Dramàtic en l'Escola Superior d'Art dramàtic de Sevilla, i mentre es formava com a actriu va treballar en obres teatrals com "Bodas de Sangre", "Don Juan en los ruedos" de Salvador Távora, "El zapatito mágico", "Tierra" i "Un espíritu burlón",, entre d'altres. Es va iniciar professionalment davant les càmeres en la pel·lícula de Fernando Colomo "Al sur de Granada", al costat de Matthew Goode. La pel·lícula es va estrenar el 2003. Un any després va participar en el curtmetratge "Mirados", del director Julio Fraga, a qui li va seguir la comèdia "El año de la Garrapata", en què va treballar al costat de Félix Gómez i Javier Veiga, "El calentito", "Camarón" i "Los 2 lados de la cama", totes del 2005.
Va guanyar prestigi pel seu paper d'Eva en la sèrie televisiva "Los Serrano", en què va estar entre el 2003 i el 2006. Aquest mateix any va tenir un paper regular com Lola Casado a "Génesis, en la mente del asesino", i va interpretar a Marina a la pel·lícula "Mia Sarah". El 2006 va participar en "Las 13 rosas", en el paper de Julia, i entre els seus últims treballs es troben les pel·lícules "Gordos" i "La moneda", tots dos estrenats el 2009, i "Zenitram".En la seva carrera, aquesta actriu va ser nominada als Premis Goya en dues ocasions: la primera el 2003 en la categoria Millor Actriu Revelació pel seu treball en "Al sur de Granada", i la segona en 2005 en la categoria Millor Interpretació Femenina de repartiment per la pel·lícula"Camarón".
Així mateix va ser nominada en diferents ocasions en el Premi de la Unió d'Actors, un Premi ACE i a una Medalla del Cercle d'Escriptors Cinematogràfics. El 2009 va rebre un Premi Talent Mediterrani per la seva trajectòria. En el 2011 va participar en la coproducció espanyola-xilena "La Lección de Pintura" realitzant el paper d'Elvira, una jove del sud de Xile que té un fill amb un excepcional talent per la pintura. El 2013 l'actriu va fitxar per la sèrie "Gran Reserva: El Origen " de La 1, interpretant el paper de Sofia Reverte.En el 2014 l'actriu estrena una nova sèrie a Antena 3, anomenada "Sin Identidad" en què dona vida a Amparo, i que comparteix plató al costat dels actors Megan Montaner o Miguel Ángel Muñoz.

## Filmografia
### Cinema

| Any | Pel·lícula | Director |
| 2003 | Al sur de Granada | Fernando Colomo |
| 2004 | Mirados | Julio Fraga |
| 2004 | El año de la garrapata | Jorge Coira |
| 2005 | El Calentito | Chus Gutiérrez |
| 2005 | Camarón | Jaime Chávarri |
| 2005 | Los 2 lados de la cama | Emilio Martínez Lázaro |
| 2006 | Mia Sarah | Gustavo Ron |
| 2007 | Las 13 rosas | Emilio Martínez Lázaro |
| 2007 | Zenitram | Luis Barone |
| 2009 | Gordos | Daniel Sánchez Arévalo |

### Televisió

* Los Serrano (2003-2006)
* Génesis: en la mente del asesino (2006, primera temporada)
* 14 de abril. La República (2011)
* Gran Reserva: El origen (2013)
* Sin Identidad (2014)
* El Caso: Crónica de sucesos (2016)
* Tiempos de guerra (2017)

### Teatre

* Un espíritu burlón de Noël Coward (1996)
* Tierra (1997)
* Lorca a escena (1998)
* El zapatito mágico (1999)
* Fin (1999)
* Don Juan en los ruedos de Salvador Távora (2001)
* Bodas de sangre

### Altres

* Espots publicitaris per a Canal Sur, Partido Andalucista i Tampax.
* Participació en el videoclip de Fran Perea de la cançó La chica de la habitación de al lado.

## Premis
### Premis Goya

| Any | Categoria | Pel·lícula | Resultat |
| 2003 | Premi Goya a la millor actriu revelació | Al sur de Granada | Nominada |
| 2005 | Premi Goya a la millor interpretació femenina de repartiment | Camarón | Nominada |
| 2009 | Premi Goya a la millor interpretació femenina de repartiment | Gordos | Nominada |

### Altres

| Any | Categoria | Pel·lícula | Resultat |
| 2003 | Premi de la Unió d'Actors a la millor actriu revelació | Al sur de Granada | Nominada |
| 2003 | Premi ACE a la millor interpretació femenina | Al sur de Granada | Nominada |
| 2006 | Premi Fotogramas de Plata a la millor actriu de televisió | Los Serrano | Nominada |
| 2007 | Premi del Cercle d'Escriptors Cinematogràfics a la millor interpretació femenina | Mia Sarah | Nominada |
| 2009 | Mostra de València | Trajectòria | Guanyadora |
| 2010 | Premi de la Unió d'Actors a la millor actriu secundària de cinema | Gordos | Guanyadora |

## Referències

* ↑ «Biografía de Verónica Sánchez» (en castellà). biografias. [Consulta: 9 febrer 2014].
* ↑ La Mostra premia a Verónica Sánchez

## Enllaços externs

* Verónica Sánchez Calderón - Lloc web oficial